OzLabs/hebrew-wiki-articles huggingface dataset:
אלכס פארקס

אלכסנדרה רבקה פארקס (אנגלית: Alexandra Rebecca Parks; נולדה ב-26 ביולי 1984) היא זמרת וכותבת שירים שנולדה וגרה בכפר הקטן מאונט הוק שליד טרורו שבקורנוול, אנגליה.

פארקס מוכרת לציבור הרחב בזכות זכייתה ב־Fame Academy 2, תוכנית מציאות בריטית משנת 2003 שניסתה לאתר ולקדם את הזמר וכותב השירים המצליח הבא בתעשיית המוזיקה. כמו כן, פארקס מוכרת בזכות הסינגלים והאלבומים שהוציאה לאחר הזכייה בתוכנית.

== חיים וקריירה ==
פארקס היא לסבית מוצהרת מאז גיל 14. היא החלה לכתוב שירים כשנה לאחר שיצאה מהארון. במכללה היא למדה תיאטרון ואמנות ההופעה והתמחות בליצנות. התחביב שלה, בזמנו, היה להופיע עם להקה מקומית, בשם "One Trick Pony", כזמרת ראשית. במסגרת הזמן שבילתה עם הלהקה, נחשפה פארקס למוזיקה מסוגים שונים וצברה ניסיון בכתיבת שירים ונגינה בגיטרה. לאחר זמן מה התפרקה הלהקה, אך פארקס המשיכה לכתוב שירים.

אביה של פארקס, סטפן פארקס, שלח בשמה פנייה מאולתרת ל-Fame Academy של ה-BBC, אשר העניק למשתתפיו בין השאר חינוך מוזיקלי, פיתוח קול, ופרסום בכלי התקשורת. בסופו של דבר זכתה פארקס בתחרות וניתנה לה ההזדמנות להוציא את הסינגל הראשון שלה "Maybe That's What It Takes", אותו כתבה בזמן שהותה באקדמיה. ואכן, השיר יצא לאור לחנויות ב-17 בנובמבר 2003, והגיע למקום השלישי במצעד הבריטי (UK Top 40) שבוע לאחר מכן.

Introduction, אלבום הבכורה של פארקס, מכר למעלה מ-400,000 עותקים. לאחר שהוציא לאור את הסינגל השני מתוך האלבום, שמו "Cry", התרחקה פארקס מאור הזרקורים כדי לפנות זמן לעבודה על האלבום השני שלה "Honesty". השירים באלבום נכתבו על ידי פארקס ובשיתוף עבודה עם כותבים ומפיקים אחרים, כמו גרג וולס, ג'ון ריינולדס, פיטר ג'ון וטס וג'ודי צוק.

האלבום והסינגל הראשון מתוכו ראו אור באוקטובר 2005. מעריציה של פארקס זעמו על כך שפולידור, חברת ההפקות שלה, ביטלה את הוצאת השיר על גבי דיסק, ואפשרו הורדה של הסינגל באמצעות האינטרנט בלבד.

פארקס ערכה מסע הופעות בבריטניה במטרה לקדם את אלבומה החדש. כרטיסי ההופעות אזלו מבעוד מועד, וההופעות נערכו בלונדון, אדינבורו, מנצ'סטר, ברמינגהאם וקורנוול.

הסינגל השני מתוך האלבום "Honesty", יצא לאור בינואר 2006, והגיע למקום 56 במצעד הבריטי. מעריציה של פארקס הטילו את האשמה על חברת ההפקות שלה, בטענה שלא תרמה מספיק כדי לקדם את פארקס.

פארקס ופולידור הודיעו על סיום שיתוף הפעולה ביניהם בפברואר 2006, מיד לאחר שנערכה הופעה של פארקס ב"שפרדס בוש אמפייר", הופעה שהייתה מלאה עד אפס מקום. פארקס הודיעה באתר הרשמי שלה על כך שהיא לוקחת הפסקה בזמן הקרוב, בין השאר, כדי לשקול מספר הצעות שקיבלה מחברות הפקה שונות.

==קישורים חיצוניים==
* 

קטגוריה:זמרות בריטיות
קטגוריה:להט"בים בריטים
קטגוריה:פזמונאים להט"בים
קטגוריה:ערכים בלי תמונה
קטגוריה:בריטיות שנולדו ב-1984
קטגוריה:בריטים שנולדו ב-1984
שפם

המהפכן [[פנאיוט היטוב היה ידוע בזכות שפמו הארוך והמטופח.]]
סוגי זקנים ושפמים שונים
[[צ'ארלי צ'אפלין, היה מדביק שפם מזויף מסוג שפם מברשת שיניים כתחפושת של הנווד.]]שפם הוא שיער הפנים שנמצא מעל לשפה העליונה, ומתחת לאף. בעל שיער באזור זה הוא בעל שפם. עם זאת נהוג לכנות בתיאור 'בעל שפם' אדם שמגלח את שיער הפנים והזקן אך לא את אזור השפם. 

הסיבות לגידול שפם מגוונות. ברוב המקרים מדובר בעניין אסתטי התלוי באופנה. במקרים אחרים מדובר בעניין תרבותי, דתי או נובע מסיבות פסיכולוגיות, כגון רצון להסתרה של חלק מהפנים.

החל מאמצע המאה ה-19 קצינים באנגליה ובצבאות נוספים באירופה החלו לגדל שפם משום שלא יכלו לגדל זקן בזמן לחימה, והשפם שימש עבורם כתחליף לזקן כסמל לגבריות. בחלק מהצבאות אף הפך גידול השפם לחובה. תרם לכך הקושי של בעלי זקן להשתמש במסכת גז. האווירה הצבאית בסוף המאה ה-19 וראשית המאה ה-20 הביאה לכך ששליטים רבים, מלכים ורודנים בחרו להחליף את הזקנים המסורתיים ולעטר עצמם בשפמים כסימן לעוצמה. במיוחד זכה השפם לפופולריות בציבור הרחב לאחר מלחמת העולם הראשונה, בשנות ה-20 וה30 של המאה ה-20. לאחר מלחמת העולם השנייה ירד קרנו של השפם לטובת מראה מגולח. בשנות ה-80 זכה השפם לעדנה, עם דמויות מפורסמות בתרבות הפופולרית כגון טום סלק ופרדי מרקורי, ובמידת מה גם בשנות ה-2000, בתרבות ההיפסטרית. 

בשנת 1999 נוסדה במלבורן, אוסטרליה מסורת בשם מובמבר (Movember הלחם של המילים Moustache (שפם) ונובמבר) כאירוע שנתי שנערך בחודש נובמבר, ובו מגדלים גברים רבים שפם כדי לעורר מודעות ולאסוף תרומות לנושאי בריאות הגבר.

שפם "מטופח" הוא שפם שבעליו מקדיש לו זמן ומאמצים. הטיפוח מתבטא בעיקר בגזימה שיטתית ומדויקת של גבולותיו. כמו כן יש שמנים וקרמים שמריחתם על גבי השפם מעשירה את מראהו ומקנה לו ברק. נפוצה ביותר היא "שעוות שפם" או "ווקס לשפם" שנועדה להחזיק את השפם.<ref></ref> שפם "דק" הוא שפם שנוצר על ידי השארת החלק הצמוד לשפה העליונה וגילוח החלק הקרוב לאף.

שפם אצל נשים נחשב בתרבויות רבות לחיסרון אסתטי ולכן נשים בעלות שפם מנסות בדרך כלל להיפטר ממנו בשיטות מגוונות. הסרת שפם אצל קוסמטיקאית נחשבת לטיפול שגרתי.

== סוגי שפמים ==
שפמים שונים נבדלים זה מזה בסגנון הגילוח ובעיצובו.
* שפם עפרון
* שפם מכחול
* שפם כידון
* שפם גנרי
* שפם מברשת שיניים

==בישראל==
בקרב האוכלוסייה היהודית החילונית בישראל גידול שפם איננו אופנתי כיום, אך היה נפוץ בעבר, בייחוד בקיבוצים. בשנים האחרונות חזרה הפופולריות של השפם בקרב המזדהים כהיפסטרים. בקרב האוכלוסייה היהודית הדתית מקובל יותר לגדל זקן מלא. בקרב האוכלוסייה הציונית דתית בישראל גידול שפם היווה סממן אופנתי בשנות השמונים והתשעים. בעל שפם קיבל את הכינוי החברתי "מזרוחניק".

בעבר התירו פקודות מטכ"ל לחיילים לגדל שפם מבלי להזדקק לאישור מיוחד, כל עוד השפם הולם את הופעתו הצבאית של החייל. כיום נדרשים חיילים לקבלת אישור לגידול שפם. השפם היווה את אחד מסימני ההיכר של נגד המשמעת בתרבות הפופולרית הישראלית.

גידול שפם נפוץ יותר בקרב ערביי ישראל, אם כי בקרב מוסלמים אדוקים נהוג דווקא לגדל זקן ולגלח את השפם.

==ראו גם==
*שפם - מונח דומה של מספר בעלי חיים
*שפם מזויף
*גילוח
*מובמבר

==קישורים חיצוניים==

* 
* 
* 
* [http://www.ted.com/talks/adam_garone_healthier_men_one_moustache_at_a_time.html גידול שפם לקידום בריאות הגבר] – הרצאה מאתר [http://www.ted.com/ TED] 
* 

==הערות שוליים==

*
קטגוריה:שיער פנים
עמוס לוין

עמוס לוין (נודע גם בכינויו הספרותי אריה דקר) (7 ביולי 1921 – 6 ביולי 1991) היה משורר, מחזאי וסופר ישראלי.

==תולדות חייו==

עמוס לוין נולד בליטא בשנת 1921 את ילדותו ונעוריו עשה בממל, עם שני אחיו וללא אב. אמו פרנסה את המשפחה בעבודה בבתי עשירים. הוא סיים את בית הספר הגרמני בממל ויצא לעבוד בגיל 14.
לוין שאף כל חייו להשכלה, ללימוד, לקריאה ולאומנות. בגיל 19 עלה לארץ ישראל עם אחיו הצעיר בעליית הנוער ולמד בכפר הנוער בן שמן.

עוד בהיותו בממל כפועל מתלמד נפגש עם רעיונות מרקסיסטיים, ובייחוד הושפע מאחיו הבכור שהיה חבר בברית הנוער הקומוניסטי המחתרתי בליטא.
בשל דעותיו השמאליות גורש עמוס לוין מבן שמן והגיע לתל אביב, בה גר רוב חייו.

בתום מלחמת העולם השנייה נודע לו, כי אמו שנותרה בודדה ללא ילדיה נרצחה על ידי הנאצים, וכי אחיו הבכור נהרג בשורות הצבא האדום כחייל בקיץ 1941.

לוין עבד כרתך וגויס במלחמת העצמאות כמתקן טנקים.

בהיותו אוטודידקט כפייתי, החל לעבוד בעיתון "קול העם" ככתב-צלם לענייני עובדים. מאז המשיך בעבודה זו עשרות שנים ועבד גם ב"זו הדרך". את שני ספריו הראשונים פרסם ב-1963 (ביחד עם רעייתו, רות לוין): "סימטה יורדת אל הים", שני מחזות ו"הרפתקאותיו של מצפון". את שיריו החל לפרסם ב"קול העם" ובשנת 1969 יצא לאור קובץ שיריו הראשון: "עצים מתחדשים במותם", עליו חתם בשם אריה דקר. הקובץ השני בשם "שירים" יצא בשנת 1978. הקובץ האחרון בשם "והתשובות שותקות" יצא לאור בשנת 1988.

==מיצירתו: "עצים מתחדשים במותם"==

==קישורים חיצוניים==
* 
* 

== הערות שוליים ==

קטגוריה:סופרים ישראלים
קטגוריה:סופרים כותבי עברית
קטגוריה:משוררים ישראלים
קטגוריה:משוררים כותבי עברית
קטגוריה:מחזאים ישראלים
קטגוריה:מחזאים כותבי עברית
קטגוריה:ישראלים ילידי ליטא
קטגוריה:עולים בעליית הנוער
קטגוריה:עולים במלחמת העולם השנייה
קטגוריה:בוגרי כפר הנוער בן שמן
קטגוריה:זוכי פרס יציב
קטגוריה:ישראלים שנולדו ב-1921
קטגוריה:ישראלים שנפטרו ב-1991
צינור הזרע

במערכת הרבייה הגברית, צינור הזרע הוא כל אחד מזוג צינורות שמובילים תאי זרע מעילית האשך אל השופכה בזמן פליטת זרע. לצינורות אלה דופן שרירי עבה שהתכווצויותיו מסייעות לפליטה.

כריתה של צינור הזרע היא הליך כירורגי אותו מבצעים גברים כאמצעי מניעה דרסטי וכמעט בלתי-הפיך. כריתת צינור הזרע מאפשרת לגבר לקיים יחסי מין עם נשים ללא שימוש באמצעי מניעה כלשהם וללא חשש להכנסת האישה להריון.

שמו בלועזית: seminiferous tubules, vas deferens, vas efferens, ductus deferens.

== תרשים מערכת הרבייה הזכרית ==

==קישורים חיצוניים==

* [http://www.wikisex.co.il/w/index.php?title=%D7%A6%D7%99%D7%A0%D7%95%D7%A8_%D7%94%D7%96%D7%A8%D7%A2 צינור הזרע] באתר "ויקיסקס, האנציקלופדיה למיניות"
*
שופכה

השופכה (TA: Urethra) היא צינור שרירי בעל דפנות דקות הממוקם באגן ובתחתיתו של חלל הבטן אצל היונקים. תפקידה הוא להוביל את השתן משלפוחית השתן אל מחוץ לגוף דרך פתח השופכה.

אצל הזכר עוברת השופכה בתחילת דרכה דרך בלוטת הערמונית, המקיפה את חלקה העליון בעת חיבורה עם צינור הזרע, לאחר מכן היא ממשיכה לעבר הפין ומגיעה לבסיס השריר שלו, שם היא מצטלבת עם צינור הזרע ולאחר מכן היא הופכת לליבה המרכזית של הפין, שם היא ממוקמת במרכזו של הגוף הספוגי עד הגיעה לסוף העטרה. אורכה הכולל כ-20 ס"מ. מלבד שתן, היא יכולה להוביל גם את נוזל הזרע.

אצל הנקבה אורכה של השופכה קצר יותר. הקצה שלה הוא בפתח השופכה בפות, שנמצא בין הדגדגן לנרתיק.

== תרשים מערכת הרבייה הזכרית ==

==ראו גם== 
* מערכת השתן 
* יחסי מין
* פיום שופכה

==קישורים חיצוניים==

* 

קטגוריה:מערכת השתן
קטגוריה:אגן
קטגוריה:פין
קטגוריה:פות
מערכת העצבים הסימפתטית

העצבוב של מערכת העצבים הסימפתטית
מערכת העצבים הסימפתטית היא תת-מערכת במערכת העצבים האוטונומית. היא פועלת לתגובות מיידיות באדם במצבי לחץ, חירום ומתח, ומכינה את הגוף למאבק או נסיגה בהתאם לתגובת הילחם או ברח. כמו כן, היא מעכבת את פעולות התת-מערכת המנוגדת לה - מערכת העצבים הפאראסימפתטית.

==תפקידים ואופן פעולה==
למערכת זו סיבי עצב שיוצאים ממערכת העצבים המרכזית, דרך שרשרת של גנגליונים קרוב לחוט השדרה באזורי החזה והמותניים. העצבים מגיעים אל כלי דם, בלוטות זיעה, בלוטות רוק, לב, ריאות, מעי ואיברי המין.

כאשר האדם נמצא במצב של סכנה או לחץ, המערכת מגבירה את קצב הלב ואת אספקת הדם לשרירים, ומעלה את לחץ הדם. משימתה של המערכת היא להבטיח "יכולת הישרדות", וככזו היא פועלת מיידית לפי הדרוש, אינה מתחשבת בטווח הארוך או הבינוני, וכן אינה מתחשבת בבעיות העלולות להיווצר כתוצאה מפעולותיה, דוגמת שימור ואגירת אנרגיה, או מהיכן תבוא האנרגיה הדרושה לפעולותיה; תפקיד זה היא מותירה למערכת הפאראסימפתטית.

את פקודותיה מבצע בעיקר הנוירוטרנסמיטר נוראפינפרין, המקורב להורמון המתח אפינפרין המופרש מבלוטת יותרת הכליה (אדרנלין).
מערכת העצבים הסימפתטית מקושרת גם לבלוטת האצטרובל.

דוגמאות לפעולות המערכת הסימפתטית: כאשר אדם ניצב בפני סכנה מוחשית, אישוני עיניו מתרחבים, קצב הלב ולחץ הדם מתגברים, ושערותיו סומרות. כל אלה הם תוצאות של פעולות המערכת הסימפתטית האינסטינקטיבית.

==ראו גם==
* מערכת העצבים ההיקפית
* אינטרוספציה

==לקריאה נוספת==
* קרול הווארד, מסע שלא ייאמן, הד ארצי 2000.

==קישורים חיצוניים==

* 
* 

==הערות שוליים==

קטגוריה:מערכת העצבים האוטונומית
קובנטרי

קובנטרי (באנגלית: Coventry, ) היא עיר במערב בריטניה. העיר מונה כ-380,000 תושבים (נכון ל-2022) והיא התשיעית בגודלה באנגליה והאחת-עשרה בגודלה בבריטניה.

במהלך הבליץ על קובנטרי במלחמת העולם השנייה, העיר הופצצה על ידי חיל האוויר הגרמני, הלופטוואפה. בהפצצה העיקרית, אשר נערכה ב-14 בנובמבר 1940, נהרסו רוב בתי העיר ונהרגו כשמונה מאות אזרחים. סיפור ידוע מתאר כי בידי שירותי המודיעין הבריטיים היה מידע על ההפצצה מספר ימים לפני שהתרחשה, אך ראש הממשלה וינסטון צ'רצ'יל קיבל החלטה קשה שלא לפנות את האזרחים מראש, כדי לא לחשוף בפני הגרמנים את מקורותיו המודיעיניים לידיעה זו; עם זאת, היסטוריונים רבים כיום מעריכים כי אין בסיס היסטורי לסיפור זה. נראה כי צ'רצ'יל ידע ממקורותיו המודיעיניים שאמורה להתרחש התקפה על עיר מרכזית, אך לא ידע שמדובר בקובנטרי.

אחד מהאתרים הבולטים בעיר הוא קתדרלת קובנטרי. באתר עומדות שתי כנסיות, אחת מול השנייה. הכנסייה הישנה נהרסה במהלך ההפצצה של חיל האוויר הגרמני, ולא שוחזרה, לזיכרון ההרוגים בהפצצה ובמלחמת העולם השנייה בכלל. הכנסייה החדשה נמצאת מול הריסות הכנסייה הישנה ובה סמלים של שלום וסמלים נגד המלחמה.

קובנטרי מוזכרת, בין השאר, בספרה של קוני ויליס, "מלבד הכלב", שהפך את נושא ההפצצה על הקתדרלה לנושאו המרכזי.

== ערים תאומות ==
* 

==ראו גם==
* קובנטרי סיטי
* הבליץ על קובנטרי
* קתדרלת קובנטרי

==קישורים חיצוניים==

* 
* 

==הערות שוליים==

<gallery>
קובץ:Coventry bomb damage H5600.jpg|מרכז העיר לאחר ההפצצה
קובץ:Winston Churchill at Coventry Cathedral cph.3a18421.jpg|צ'רצ'יל מבקר בהריסות הקתדרלה של קובנטרי, 1941
</gallery>

*
קטגוריה:וסט מידלנדס: יישובים
קטגוריה:יישובים שהוקמו במאה ה-11
תמ"י

תמ"י (תנועת מסורת ישראל) הייתה מפלגה סקטוריאלית שפנתה לקהל יעד עדתי מזרחי-דתי, פעלה בשנות השמונים ובמרכז מצעה עמד רעיון שוויון ההזדמנויות.

== היסטוריה ==
המפלגה הוקמה ב-1981 על ידי שר הדתות מטעם המפד"ל אהרן אבוחצירא, אשר, לאחר שזוכה מתביעה שהוגשה נגדו, הודיע בסוף הכנסת התשיעית על כוונתו לרוץ בנפרד מהמפד"ל בבחירות לכנסת העשירית, וזאת עקב יחסים עכורים בינו ובין מנהיג המפד"ל יוסף בורג. אל הרשימה החדשה הצטרף בן-ציון רובין, שהיה אף הוא חבר כנסת מטעם המפד"ל. המפלגה הפכה להפתעה הגדולה של הבחירות כשקיבלה שלושה מנדטים והכניסה נוסף על אבוחצירא, גם את רובין, ואת אהרן אוזן, שהיה בעבר חבר כנסת מטעם מפא"י בכנסת השישית, מזכיר תנועת המושבים ושר החקלאות בממשלת רבין הראשונה. לאחר הבחירות, קיבל אבוחצירא את תיק הקליטה ואת תיק העבודה והרווחה.

ב-1982 התפטר אבוחצירא מהממשלה לאחר שבית משפט הרשיעו בקשירת קשר לביצוע פשע, הפרת אמונים, קבלת דבר במרמה ועוד. הוא הוחלף על ידי מספר 2 בתנועה, אהרן אוזן. בבחירות לכנסת האחת עשרה הצליחה המפלגה להכניס רק את אהרן אבוחצירא לכנסת, בגלל ריצתה במקביל למפלגת ש"ס, שהייתה בעלת אופי מזרחי חרדי, אשר קיבלה ארבעה מנדטים.

מפלגת תמ"י הביאה לחיים הפוליטיים את המזכיר הכללי שלה בנימין בן אליעזר, שלימים היה לשר ביטחון בממשלת אריאל שרון ולזמן מה יושב ראש מפלגת העבודה. דוברת תמ"י הייתה הפעילה לזכויות המזרחיים בישראל, ויקי שירן, שטבעה את הסיסמה "בקומה זקופה". בשנת 1988 התמזגה תמ"י אל תוך הליכוד ואבוחצירא היה לחבר כנסת מטעמה.

==נציגי המפלגה בכנסת==

הכנסת העשירית (1981) <br>
3 מנדטים: אהרן אבוחצירא, אהרן אוזן, בן-ציון רובין

הכנסת ה-11 (1984) <br>
מנדט אחד: אהרן אבוחצירא <br>

הכנסת ה-12 (1988) במסגרת הליכוד <br>
מנדט אחד: אהרן אבוחצירא <br>

מועמדי המפלגה לכנסת ה-13 (1992) במסגרת הליכוד <br>
אהרן אבוחצירא

==הערות שוליים==

קטגוריה:ישראל: מפלגות היסטוריות
קטגוריה:סיעות בכנסת
קטגוריה:מפלגות יהודיות דתיות בישראל
קטגוריה:ישראל: מפלגות עדתיות
קטגוריה:סיעות החברות בממשלת ישראל ה-19
קטגוריה:סיעות החברות בממשלת ישראל ה-20
קטגוריה:מפלגות שהוקמו ב-1981
פקודות מטכ"ל

פקודות מטכ"ל (ובראשי תיבות: פ"מ) הן פקודות כלליות שמוציא הרמטכ"ל, והקובעות פרטים בנושאים האמורים בהוראות הפיקוד העליון. חייל הפועל בניגוד לפקודת מטכ"ל עובר עבירה ועלול לעמוד עליה לדין משמעתי או בפני בית דין צבאי. 

פקודות מטכ"ל הן כאמור פירוט של הוראות עקרוניות מדרג גבוה יותר, ועוסקות בנושאים שונים ומגונים, ביניהם ארגון הצבא, המינהל, המשטר והמשמעת והבטחת הפעילות התקינה של הצבא. פקודות מטכ"ל מהוות מקור חשוב ועיקרי, אם כי לא יחיד, הקובע זכויות וחובות של חיילים (ראו למשל: שינה בצה"ל).

פקודת מטכ"ל 33.0101 מחייבת לאפשר לכל חייל שיבקש, לעיין בפקודות והוראות הצבא. צה"ל מחויב להמציא הפקודות וההוראות לעיון החייל ולאפשר מקום וזמן לעיון בהן. חובתם של קציני השלישות ביחידה לסייע לדרישה לעיין בפקודות והוראות הצבא.

לכל אחת מהפקודות יש מספר ושם, המאפשרים התייחסות אליה.

מעמדן של פקודות המטכ"ל במדרג הנורמטיבי הוא מתחת להוראות הפיקוד העליון (הפ"ע), חוק השיפוט הצבאי (חש"צ), וחוקי היסוד, אך פקודות מטכ"ל עדיפות על הוראות כלליות אחרות.

==קישורים חיצוניים==
* 
* 
קטגוריה:צה"ל: חוק ומשפט
קטגוריה:שירות בצה"ל
מפרץ ניוארק

נהר הדסון, 2. איסט ריבר, 3. מצר לונג איילנד, 4. מפרץ ניוארק, 5. מפרץ ניו יורק העליון, 6. מפרץ ניו יורק התחתון, 7. מפרץ ג'מייקה, 8. האוקיינוס האטלנטי]]

מפרץ ניוארק (באנגלית: Newark Bay) הוא מפרץ בארצות הברית, המצוי בשפך נהר פאסאיק ונהר הקנסאק אל מפרץ ניו יורק העליון, בין המדינות ניו ג'רזי וניו יורק.

המפרץ מתמלא במי גאות הים, ומקושר אל האוקיינוס האטלנטי באמצעות קיל ואן קול (מצר ים ואן קול) המחבר את המפרץ למפרץ ניו יורק, וכן באמצעות ארתור קיל (מצר ים ארתור) המחבר את המפרץ למפרץ רריטאן.

על גדת המפרץ נמצא נמל ניוארק אליזבת מארין; ממערב למפרץ נמצאות הערים ניוארק ואליזבת, ובמזרחו הערים באיון וג'רזי סיטי שבניו ג'רזי. בדרומו של המפרץ נמצאים סטטן איילנד והאי שוטרז המהווים את רובע סטטן איילנד של העיר ניו יורק.

עומקו של המפרץ מאפשר מעבר מכליות סוחר בו. גשר מפרץ ניוארק עובר מעל המפרץ ומקשר את שתי גדותיו.

==קישורים חיצוניים==

ניוארק, מפרץ
ניוארק, מפרץ
ניוארק
קטגוריה:ניו יורק: גאוגרפיה
מועצה אזורית חבל אילות


קיבוץ [[קטורה]]
היישוב הקהילתי [[באר אורה]]
מועצה אזורית חבל אֵילוֹת שוכנת במחוז הדרום בדרום הנגב והיא המועצה האזורית הדרומית ביותר בארץ. בתחומי המועצה 12 יישובים, מתוכם 10 קיבוצים. שטחה כ־2.2 מיליון דונם. ממוצע המרחקים בין כל יישובי המועצה הוא 19.6 ק"מ. למועצה 14 חברי מועצה ובראשה עומד ד"ר חנן גינת. עיר המחוז, שהיא רשות מקומית נפרדת, היא אילת. שם המועצה ניתן לה בנובמבר 1962 על ידי ועדת השמות הממשלתית. במרבית יישובי חבל אילות פועלת תנועת הנוער המחנות העולים ובוגריה משולבים כמדריכים במערכות החינוך הבלתי פורמליות בקיבוצים, במסגרת הקואופרטיב לחינוך - גוף משותף למועצה, ליישובים, לתנועת המחנות העולים ולמתנ"ס חבל אילות.

בניין המועצה האזורית נמצא מול הכניסה לקיבוץ יטבתה.

==גאוגרפיה==
חבל אילות הוא אזור מדברי צחיח. בחורף קיים מיעוט ניכר של משקעים, ובקיץ ניתן למדוד טמפרטורות של מעל 40°. הצומח והחי אופייניים למדבר. בשטח נרחב מתחום המועצה האזורית חבל אילות, נמצאת שמורת הטבע בקעת תמנע. האזור, המרוחק ממרכז הארץ, אינו מחובר לרשת המים הארצית, והמים לשתייה ולהשקיה מותפלים מים סוף, במתקן התפלה של חברת מקורות. מקור נוסף של מים הוא קידוח מי תהום בנחל פארן, שגם הם מלוחים מעט, וגם הם עוברים התפלה.

גבולות תחום שיפוט המועצה הם:
* בצפון: הערבה התיכונה, מועצה אזורית הערבה התיכונה ומועצה אזורית רמת הנגב
* בדרום: העיר אילת, גבול מצרים
* במזרח: גבול ירדן
* במערב: גבול מצרים והנגב המרכזי.

==יישובי המועצה==
{| class="wikitable sortable"
|-align="center"
|-
! מספר
! צורת היישוב
! יישוב
! שנת הקמה
|-
| 1
| קיבוץ
| אילות
| 
|-
| 2
| קיבוץ
| אליפז
| 
|-
| 3
| יישוב קהילתי
| באר אורה
| 
|-
| 4
| קיבוץ
| גרופית
| 
|-
| 5
| קיבוץ
| יהל
| 
|-
| 6
| קיבוץ
| יטבתה
| 
|-
| 7
| קיבוץ
| לוטן
| 
|-
| 8
| קיבוץ
| נאות סמדר
| 
|-
| 9
| קיבוץ
| נווה חריף
| 
|-
| 10
| קיבוץ
| סמר
| 
|-
| 11
| קיבוץ
| קטורה
| 
|-
| 12
| יישוב קהילתי
| שחרות
| 
|-
| 13
| יישוב קהילתי
| שיטים
| 
|}

==נתוני המועצה==

=== חינוך ===
בית הספר היסודי של תלמידי החבל נקרא "נוף אדום" ונמצא בסמוך למבנה המועצה האזורית. חטיבת הביניים ובית הספר התיכון של תלמידי החבל נקרא "מעלה שחרות" ונמצא בסמוך לשטח קיבוץ יטבתה. בית ספר נוסף בחבל הוא בית ספר יסודי לתלמידי קיבוץ נאות סמדר.

==ראשי המועצה==
* אבינועם פינקלמן מקיבוץ יטבתה (1963–1970)
* עידו אלוני מקיבוץ יטבתה (1970–1974)
* בילו מישורי מקיבוץ יטבתה (1974–1982, 1995–1999)
* דובי הלמן מקיבוץ יטבתה (1981–1985)
* שלמה טושינסקי מקיבוץ אילות (1985–1995)
* אהוד עמיאל (אודי) גת מקיבוץ קטורה (2000–2016)
* חנן גינת מקיבוץ סמר (מ-2016)

==קישורים חיצוניים==

* [http://www.eilot.org.il אתר המועצה האזורית חבל אילות]
* 
* [http://eilot.localtimeline.com סיפור מקומי - חבל אילות מסע בזמן]
* 
* [http://www.meidafon-eilat.co.il/מועצה-אזורית-חבל-אילות-ישובים-וקיבוצים-בערבה/ מועצה אזורית חבל אילות] באתר מידעפון אילת
* 

==הערות שוליים==

*
קטגוריה:יישובים שהוקמו ב-1964
קטגוריה:כביש 12
קטגוריה:כביש 10
קטגוריה:הנגב: יישובים
קטגוריה:הערבה: יישובים
לייב מלאך

לייב (ליבל) מלאך הוא שם העט של אריה ליב זלצמן (1894, ליד ראדום, פולין – 16 ביוני 1936, פריז), סופר, משורר ומחזאי יידיש.

==תולדות חייו ויצירתו==

לייב מלאך נולד למלמד עני שסחר בסוסים. למד אצל אביו, ובגיל עשר התייתם מאמו. את שם משפחתה, מלאך, אימץ לעצמו כשהחל לפרסם את יצירותיו. לאחר מות אמו עבר לבית סבו, ובהיותו בר מצווה הגיע לוורשה. החל לעבוד בגיל צעיר, והיה בין היתר גם שוליית אופה, מדביק טפטים ועוזר למלטש מראות. בוורשה החל בכתיבת סיפורים ומערכונים ביידיש, ושם התפרסמו יצירותיו הראשונות ביידיש.

בשנת 1922 היגר לארגנטינה, והשתקע בבואנוס איירס. בבואנוס איירס פרסם מחזות ראשונים שזכו להצלחה, והשתתף בשבועון לילדים יידישאי בשם 'פאר גרויס און קליין' (יידיש: "לגדול ולקטן"). בעשר השנים האחרונות לחייו נדד הרבה בין הקהילות היהודיות בעולם. בין השנים 1926–1936 ביקר לייב מלאך בספרד, בהולנד, בפולין ובארצות הברית, והגיע גם לארץ ישראל. בשנת 1935 ישב בארץ, ועבד כפועל חקלאי וכפועל בניין. על ביקורו בארץ פרסם ספר מסעות בשם 'רפורטז'ות מארץ ישראל' (ביידיש: "פאלעסטינע-רעפארטאזשן"). בעת ביקורו בארץ קשר קשרים עם מתרגמים עבריים.

לייב מלאך כתב ביידיש לילדים, שירים ובלדות, סיפורים עממיים מעובדים וביוגרפיות. יצירותיו לילדים התפרסמו ברחבי העולם היהודי. המחזות שכתב לתיאטרון היידיש היו מלודרמטיים, ועסקו בין השאר בנושאים שלא היה נהוג להזכירם במחזות, כגון הזנות ברחוב היהודי.

לייב מלאך נפטר באופן פתאומי ב-1936, בגיל 42. השאיר אחריו כעשרים כרכים של יצירה מגוונת. אלמנתו, לוטי פידלר-מלאך, הוציאה לאור לאחר מותו את יצירותיו בלוס אנג'לס ובהוצאת י"ל פרץ בתל אביב. אחדות מהן גם תורגמו לאנגלית. יצירותיו ומחזותיו מהווים מוקד לעיסוקם של חוקרי יידיש מודרניים.

ארכיונו מופקד במחלקת הארכיונים בספרייה הלאומית בירושלים.<ref></ref>

==כתביו==
===מחזות===
*איבערגוס: דראמע אין פיר אקטן, בואנוס איירס: [דפוס ג"פ סאליטא], 1926.
*דער ווארשטאט (א פיעסע פאר קינדער אין צוויי אקטן), שיקגו: מ' צעשינסקי, [1934?].

===סיפורת===
*א מאל א מאל: עפיק, ורשה: א. גיטלין, 1922.
*אפפאל, ורשה: שיקארע, 1922.
* ראטשילד (א מעשהלע), וילנה: נייע יידישע פאלקסשול, 1928.
*דן-דאמינגאס קרייצוועג (ראמאן), וילנה: קלעצקין, 1930.
*אלטערס יוגנט-יארן, ורשה: ליטעראטור בלעטער, 1934.
*דן-דאמינגאס קרייצוועג: ראמאן, [תל אביב]: פארלאג י"ל פרץ, 1969.

===שירים===
*אין פוילען: פאעמע, ורשה: א' גיטלין, 1919.
*די טויטע חופה: באלאדע, ורשה: א' גיטלין, 1921.

===ספרי מסע===
*פאלעסטינע-רעפארטאזשן, ורשה: ליטערארישע בלעטער, 1935.
*פון שפאניע ביז האלאנד (מערב-אייראפעישע רעפארטאזשן), [ורשה]: ליטערארישע בלעטער, [1937].
*פון פוילן ביז טערקיי: רעפארטאזשן, פריז: א"ב צעראטא, 1939.

===יצירתו שתורגמה לעברית===
*האזיני תבל: דרמה ב-3 מערכות ו-14 תמונות (תרגום מכתב יד: בן יחזקאל [=ישראל רבקאי]), תל אביב: דרך הפועל, 1934.

==קישורים חיצוניים==

* 

==הערות שוליים==

קטגוריה:סופרים יהודים פולנים
קטגוריה:סופרים יהודים ארגנטינאים
קטגוריה:סופרים כותבי יידיש
קטגוריה:משוררים כותבי יידיש
קטגוריה:מחזאי יידיש
קטגוריה:סופרי ילדים ונוער יידישאים
קטגוריה:משוררי ילדים כותבי יידיש
קטגוריה:משוררי ילדים ארגנטינאים
קטגוריה:סופרי יידיש הידועים בשם עט
קטגוריה:סופרים פולנים הידועים בשם עט
קטגוריה:ילידי 1894
קטגוריה:נפטרים ב-1936
בנדונאון

נגן בנדונאון
קונצרטים של קמניצר כלי דומה לבנדונאון

בַּנְדוֹנֵאוֹ֫ן (בספרדית: Bandoneón) או בנדוניון (Bandonion) בשמו האירופי הוא כלי נגינה אופייני וחיוני במוזיקת הטנגו. הבנדונאון קבע במידה רבה את קצב הטנגו. מוזיקת המילונגה הייתה מהירה מדי עבור נגני הבנדונאון שלא יכלו לעמוד בקצב של נגני הגיטרה, הכינור והחליל, לכן הקצב הואט כדי לאפשר להם להצטרף לנגינה וכך נוצר קצב הטנגו.

הבנדונאון הגיע לארגנטינה במחצית השנייה של המאה ה-19 כנראה מגרמניה שם מייצרים כלי דומה הנקרא . ב-1930 ייצאה גרמניה לארגנטינה 25,000 בנדוניונים. בתחילה היו לכלי שלושה טורי לחצנים ובדגמים מאוחרים יותר המספר גדל ל-71 לחצנים, חמישה טורים ביד שמאל ושישה ביד ימין. כל כפתור בבנדונאון מפיק שני צלילים: אחד כשהמפוח נפתח ושני כשהוא נסגר. הכלי מנגן תווים טוב יותר מאשר אקורדים והוא כלי קשה ללימוד.

הכלי אינו אקורדיון אלא מעין קונצרטינה, וחייבים להניע את המפוח כדי שיופק צליל מתנועת האוויר בין לשוניות המתכת. לכלי יש עד שבעה טונים דו-קוליים או 14 לשוניות (קנים) מרובעות על לוח אבץ או אלומיניום. הכיוון המדויק של כל אוקטבה על קנה בודד יוצר צליל יבש. מבנהו של הכלי הופך אותו קשה לתיקון וכל תיקון חייב להיעשות בכלים מיוחדים על ידי מומחה, בניגוד לאקורדיון הקל יותר לתיקון.
==גלריה==
<center><gallery>
File:BandoneonApart1.jpg
File:BandoneonApart2.jpg
File:BandoneonApart3.jpg
File:BandoneonApart4.jpg
File:BandoneonApart5.jpg
</gallery></center>

== ראו גם ==
* טנגו
* אסטור פיאצולה

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלי מקלדת
קטגוריה:כלי מפוח
קטגוריה:גרמניה: המצאות
קאיקיליוס מטלוס

קאיקיליוס מטלוס או קיקיליוס מטלוס (Caecilius Metellus) הייתה משפחת אצולה רומית רבת השפעה בתקופת הרפובליקה הרומית.

בני משפחת מטלוס היו ממוצא פלבאי שעלו לעמדת השפעה וכוח במהלך המאה ה-2 לפנה"ס. כיום ידוע על כ-30 אישים מקרב בני מטלוס שכיהנו כמגיסטראטים במוסדות הרפובליקה. חלק מהמטלים הגיעו לעמדות חשובות כקונסולים ושמשו כמצביאי רומא בכמה מהמלחמות המפורסמות שלה. בני המשפחה היו שייכים לרוב לסיעת האופטימאטים.

המטלים היו כנראה הפטרונים של משפחתו של גאיוס מריוס ואף תמכו בו במהלך הקריירה הפוליטית שלו, עד לשבר בינו לבין מפקדו במלחמת יוגורתה, קוינטוס קיקיליוס מטלוס.

תאודור מומזן מתאר את המשפחה כ"אדירה ורבת השפעה" שבניה מחזיקים ב"דעות קבועות ושמרניות", ואינם "יודעים רחם".

==אישים בולטים מקרב בני המשפחה==
* קווינטוס קאיקיליוס מטלוס נומידיקוס
* קווינטוס קאיקיליוס מטלוס פיוס
* לוקיוס קאיקיליוס מטלוס

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:רומאים בתקופת הרפובליקה
קטגוריה:משפחות ושושלות רומיות
קאקורו

תשבץ קאקורו קל
פתרון התשבץ

קאקוּרוֹ (ביפנית: カックロ) הוא תשבץ מספרים (כמו סודוקו) שמקורו ביפן. בקאקורו צריך לשבץ את הספרות מ-1 עד 9 (או חלקן), כך שסכום המספרים בשורה או בטור יהיה שווה לתוצאה הרשומה בסוף השורה או הטור. גם כאן, כמו בסודוקו, אין לחזור על ספרה יותר מפעם אחת בטור או בשורה (או חלק מהטור/השורה שנתחם בתוצאה), רק שבקאקורו החידה מורכבת יותר ולעיתים אף דורשת מחשבון.

כך לדוגמה, נניח שצריכים להגיע לסכום של 8 באמצעות שלוש משבצות. התוצאות האפשרויות על פי הכללים לעיל הם:
* 1, 2, 5
* 1, 3, 4
* כל אחד מהצירופים הנ"ל בשינוי סדר הספרות. לדוגמה 4, 3, 1.
צירוף של 
3, 3, 2
 אינו בא בחשבון כי מופיעה בו פעמיים אותה ספרה.

== עובדות המסייעות בפתרון קאקורו ==
* תוצאה המחייבת שיבוץ ספרת מינימום.
::למשל, בעבור 14 ב-2 משבצות לא ניתן לשבץ ספרה הקטנה מ-5.

צירופים קבועים לקבלת תוצאה מסוימת עבור מספר קבוע של משבצות:
{| class="wikitable"
|-
!צירוף
!משבצות
!סכום
|-
|2+1
|2
|3
|-
|3+1
|2
|4
|-
|9+7
|2
|16
|-
|9+8
|2
|17
|-
|3+2+1
|3
|6
|-
|4+2+1
|3
|7
|-
|9+8+6
|3
|23
|-
|9+8+7
|3
|24
|-
|4+3+2+1
|4
|10
|-
|5+3+2+1
|4
|11
|-
|9+8+7+5
|4
|29
|-
|9+8+7+6
|4
|30
|}
ואפשר לחשב את המשלים ל-45 עבור חמש עד שבע משבצות.
* בדוגמה הנ"ל בה סכום הספרות בשלוש משבצות צריך להיות 8, אם הצלחנו לגלות שבמשבצת מסוימת מהשלוש נמצאת הסיפרה 2, אזי הפתרון של 1,3,4 על כל צירופיו יורד מהפרק, ונשאר לשבץ את 1,5 בשתי המשבצות האחרות.
:אם הסיפרה שהצלחנו לשבץ היא דווקא 1 ולא 2, אזי שני הפתרונות יישארו בתוקף, אם כי מספר האפשרויות לשתי המשבצות הנותרות קטן.

== ראו גם ==
* סוק"ק - שילוב של סודוקו וקאקורו
* היטורי
==קישורים חיצוניים==

*[http://www.griddlers.net/sudoku/-/sudoku/Kakuro_10_3/1 אתר לתשבצי היגיון אונליין. עשרות תשבצים חדשים מדי יום]
*[http://www.poter.co.il/games/Kakuro קאקורו ברשת]
*[https://web.archive.org/web/20071030054128/http://www.kakurolive.com/ אתר למשחק קאקורו ברשת - Kakurolive]
*[https://kakuro.zone/he/ קאקורו בעברית ברשת]

קטגוריה:חידות
קטגוריה:משחקי חשיבה
קטגוריה:שעשועי מתמטיקה
קטגוריה:תשבצי מספרים
יומן קולנוע

יומן קולנוע משנת 1965
יומן קולנוע הוא יומן אירועים מצולם שנהוג היה בעבר להקרינו בבתי הקולנוע לפני הקרנת הסרט, וכן בבתי קולנוע שעסקו רק בהקרנה של יומני קולנוע.

יומן הקולנוע היה יומן אירועים מצולם בן כעשר דקות, שהוקרן בבתי הקולנוע לפני הקרנת הסרט העיקרי. היומן ימיו כימי הקולנוע והיה מוקרן בבתי הקולנוע עוד מימי הסרט האילם, ה"ראינוע". היומן היה אקטואלי ושיקף את אירועי השבוע שחלף. בימים שלפני היות הטלוויזיה הייתה ליומן השפעה עצומה על קהל הצופים, שחזה באופן מוחשי באירועים הפוליטיים, הצבאיים והתרבותיים בעולם וכן באירועי הספורט. לשיא השפעתו הגיע היומן בימי מלחמת העולם השנייה כאשר צילומי הקרבות מכל החזיתות הוקרנו בפני הקהל בעורף.

בעולם הרחב היו ידועים "יומן פוקס" בארצות הברית ו"יומן מוביטון" בבריטניה. על השפעתו הגדולה של היומן מעיד הסיפור, שנכלל בספרו של אפטון סינקלר "מלך המכוניות", אודות לואי ב. מאייר, ממייסדיה של מטרו גולדווין מאייר, שהצליח בשנות העשרים לאלץ את הנרי פורד לחדול ממסע אנטישמי שערך, בכך שהבליט ביומניו את תאונות הדרכים שהיו מעורבות בהן מכוניות פורד.

נתן אקסלרוד
בארץ ישראל הופיעו היומנים החל מ"יומן מולדת" של נתן אקסלרוד בסוף שנות העשרים ובהמשך "יומן אגא" שהופק על ידי ברוך אגדתי בשנים 1931–1934 ו"יומן כרמל" שנוסד על ידי נתן אקסלרוד בשנת 1935, שהפך ליומן מדבר בשנת 1936. בתקופת המדינה הפך היומן ליומן כרמל - הרצליה. צילומי היומן, שנשמרו בחלקם, מהווים מקור רב ערך לתולדות היישוב. הסרט "עץ או פלסטיין" של אורי זוהר משנת 1962, סוקר את תולדות היישוב עד לאותה עת, כפי שהשתקפו ביומניו של אקסלרוד.

החל מהתרחבות שידורי הטלוויזיה, בארצות הברית מראשית שנות ה-50 ובישראל מסוף שנות ה-60 של המאה ה-20, התייתרו היומנים עד שהפקתם נפסקה כליל.

==ראו גם==
* סדרת קולנוע (שימוש היסטורי אחר בקולנוע)

==קישורים חיצוניים==

* 
* 
* 
* 
* [https://jfc.org.il/news_journal/27416-2/92489-2/?cid=28089&tab=tab_about_collection לאן נעלמו יומני הקולנוע?]
* 

קטגוריה:מינוחים בקולנוע
קטגוריה:היסטוריה של הקולנוע
קטגוריה:תקשורת המונים
Corrosion of Conformity

Corrosion of Conformity (קורוז'ן אוף קונפורמיטי, בראשי תיבות CoC) היא להקת מטאל אמריקאית הפועלת ביוסטון שבטקסס.

הלהקה הוקמה בצפון קרוליינה. לאחר שני אלבומים ראשונים של פאנק ושני אלבומי ת'ראש מטאל בסוף שנות ה-80, עברה לסגנון שמזוהה איתה יותר, שהוא דום מטאל בסגנון בלאק סבאת' עם השפעות חזקות של רוק דרומי.

אפשר לשמוע את מייק דין שר בפרויקט המטאל של דייב גרוהל מ-2004, פרובוט, ואת פפר קינן בפרויקט-הצד של פיליפ אנסלמו, סולן פנטרה לשעבר, דאון.

== חברי ההרכב ==
* פפר קינן (שירה / גיטרה)
* וודי ות'רמן (גיטרה)
* מייק דין (שירה / בס)
* סטנטון מור (תופים)

=== חברים לשעבר ===
* אריק אייק (שירה) (נפטר ב-2017)
* סיימון בוב (שירה)
* קרל אגל (שירה)
* פיל סווישר (בס)
* ריד מאלין (תופים)
* ג'ימי באואר (תופים)

== דיסקוגרפיה ==
<div style="text-align: left; direction: ltr; margin-left: 1em;">
* Eye For An Eye – 1983
* Six Songs With Mike Singing – 1985 (מיני-אלבום)
* Animosity – 1987
* Technocracy – 1989
* Blind – 1991
* Deliverance – 1994
* Wiseblood – 1996
* America's Volume Dealer – 2000
* Live Volume – 2001 (אלבום בהופעה)
* 2005 – In the Arms of God
</div>

== קישורים חיצוניים ==

* 

קטגוריה:להקות רוק אמריקאיות
קטגוריה:להקות דום מטאל
קטגוריה:להקות ת'ראש מטאל
קטגוריה:רביעיות מוזיקליות
אפיוס קלאודיוס פולכר (קונסול 79 לפנה"ס)

אפיוס קלאודיוס פולכר (לטינית: Appius Claudius Pulcher) היה קונסול רומי ברפובליקה הרומית.
== חייו ==
פולכר היה בן לענף פולכר המכובד בגנס הקלאודיים, שרבים מבניו שימשו כמגיסטראטים ברפובליקה הרומית. האזכור הראשון לפולכר הוא בשנת 88 לפנה"ס, שנה בה כיהן כפראיטור ושירת בצבא הרומי תחת פיקודו של לוקיוס קורנליוס סולה. פולכר היה מתומכיו הנאמנים של סולה עם פרוץ מלחמת האזרחים הרומית. לאחר כיבושה של רומא בידי סולה הוא מינה את פולכר לפקד על הצבא שצר על העיר נולה, אחד מהמעוזים האחרונים של המורדים האיטלקים.

לאחר שסולה יצא למזרח באותה שנה להילחם במיתרידטס השישי, מלך פונטוס, התלקחה מחדש מלחמת האזרחים ורומא נפלה לידיהם של גאיוס מריוס ולוקיוס קורנליוס קינה. פולכר הצליח להימלט מהטבח שביצעו הפופולרים בראשות מריוס בתומכי סולה, אולם הוא נאלץ לגלות מאיטליה. בזמן גלותו הוחרבו אחוזתו ורכושו הוחרם על ידי הממשלה הפופולרית.

עם חזרתו של סולה מהמזרח בשנת 83 לפנה"ס חבר אליו פולכר בשנית. הניצחון הסופי של סולה במלחמת האזרחים החזיר לפולכר את מעמדו הקודם ובשנת 79 לפנה"ס הוא נבחר למשרת הקונסול. עם תום שנת כהונה זו נשלח פולכר למוקדון שם שימש כנציב רומא עד שנת 76 לפנה"ס.

==משפחתו==
אפיוס קלאודיוס פולכר היה נשוי ככל הנראה ל (בתו של ), אף שהדבר אינו מקובל על כל החוקרים. ההיסטוריון הבריטי מאמין שאשתו הייתה סרווילה קייפיונה (Servilia Caepione) (ידוע שהייתה סרוויליה בתקופה זו. זו הייתה אשתו של פולכר, אבל לא ידוע איזה פולכר). ג'פרי טאטום חושב שיש מעט מדי מידע כדי להיות בטוח בכל מקרה.
היו לו שישה ילדים ידועים:
* אפיוס קלאודיוס פולכר (קונסול משנת 54 לפנה"ס)
* גאיוס קלאודיוס פולכר
* פובליוס קלאודיוס פולכר, ששינה את שמו לקלודיוס
* קלאודיה טרטיה, שנישאה ל
* קלאודיה (הידועה גם בשם קלודיה), אשתו של קווינטוס קייקיליוס מטלוס קלר
* קלאודיה (בערך 90 לפנה"ס - לאחר 66 לפנה"ס), אשתו הראשונה של לוקיוס ליקיניוס לוקולוס, ממנו התגרשה בשנת 66 לפנה"ס.
טימותי וייסמן גם העלה השערות שקלודיה אשתו של הייתה אולי אחת מבנותיו.

קטגוריה:רומאים בתקופת הרפובליקה
קטגוריה:קונסולים ברפובליקה הרומית
קטגוריה:קלאודיים
מספוא

זון) מואבס ברפת]]
מספוא הוא כינוי כללי למגוון גדול של מיני מזון מן הצומח הנאכלים על ידי בהמות אוכלות עשב (Herbivores). המספוא נחלק לשתי קבוצות עיקריות:
* מזון גס – מזון אשר ערכו התזונתי העיקרי נובע מהחומר הצמחי (עלים, גבעולים, פרחים), כגון: מרעה, שחת ותחמיץ. מזון גס מתאפיין בתכולת סיבים תזונתיים גבוהה.
* מזון מרוכז – מזון אשר ערכו התזונתי העיקרי נובע מפרי הצמח (גרעינים), כגון: חיטה, שעורה, תירס וסויה.

פעמים רבות המספוא הוא תוצר לוואי – מזונות אשר מקורם בעודפים ובפסולת חקלאית, או בתוצרי לוואי של תעשייה המבוססת על עיבוד מוצרים מן הצומח ומן החי כגון: סובין, גלוטן, כוספא וגפת. רוב תוצרי הלוואי הם בגדר מזון גס, אך יש כאלו (גפת זיתים, לדוגמה) שהם מזון מרוכז.

==קישורים חיצוניים==

* 

קטגוריה:הזנת חיות משק
הר הבנים

הר הבנים הוא אתר הטבע המרכזי שנותר ברמת גן הוותיקה. זאת גם הגבעה הגבוהה ביותר בעיר (רום 79 מ' מעל פני הים) והשנייה בגובהה בכל המרחב.

באתר נמצא שטח הכורכר הגדול בעיר (7 דונם) ובו צמחיית כורכר אופיינית ומיוחדת ומגוון פרחי בר עונתיים. בסקר שנערך בשנת 2008 תועדו באתר כ־90 מיני צומח. <ref></ref>

מורדו הצפוני של ההר הוכרז בשנת 1978 שמורת טבע עירונית. <ref></ref>

== גן הבנים ==

גן הבנים לא נכלל בתוכנית "עיר גנים" המקורית של ריכרד קאופמן (שכללה את גן שאול וגן אברהם). עם סיפוח שכונת רמת יצחק לרמת גן ב-1943 הוחלט על הקמת הגן על הגבעה (שכונתה אז הר הלוויתן או el Mu'allaqa כלומר "התלוי"), בהתאם לעקרונותיה.
הגן היה אמור לכלול בריכת נוי גדולה שבמקומה נבנה בית יד לבנים. הגן תוכנן על ידי מתכנן הנוף שלמה אורן ויינברג. בהמשך נוספה רחבת שבטי ישראל, כיכר עגולה ובה 12 עצי דקל ו-12 פסיפסים של שבטי ישראל. הכיכר כללה בעבר בריכת נוי, אך זו הוחלפה ב-1988 באנדרטה לציון נספי השואה.
מדרונו הצפוני של הגן נותר כמעט כולו שטח בר פתוח, כאשר מדרום וממזרח נבנו שבילים וטראסות, המחברים את הגן לרחובות סביבו.

== מבנים ואנדרטאות ==
 

בית יד לבנים בפסגת הר הבנים, רמת גן
על צידו הצפוני של ההר הוקם רובע תרבות ורוח ברמת גן, הכולל את הספרייה העירונית, התיאטרון העירוני, את המוזיאון העירני ואת בית צבי.
בית יד לבנים רמת גן תוכנן על ידי האדריכל משה ספיר, ונחנך במקום ב-1965, כשלצידו נבנה מגדל תצפית. בית יד לבנים מכיל בתוכו את המשכן לאמנות יהודית המציג תערוכה קבועה של יצירות דוד לבקובסקי וכן תצוגות מתחלפות של אגודת הציירים והפסלים בגבעתיים-ר"ג.
על הר הבנים נערכים טקסים ממלכתיים ביום הזיכרון לחללי מערכות ישראל.

=== כח התקווה ===
אנדרטת "כח התקווה" לציון נספי השואה
את האנדרטה "כח התקווה" לציון נספי השואה יצרה רות שטייף רוז'ר (1986), ניצולת אושוויץ שגם תרמה את הפסל. באנדרטה מתוארת דמות התוקעת בשופר ולצדה הריסות אבנים ושש ארובות לזכר ששת מיליון היהודים שנספו בשואה.
ברחבת האנדרטה נערך הטקס הראשי ברמת גן לציון יום השואה.

=== נפגעי פעולות האיבה ===
ב-2008 נוספה אנדרטה להנצחת תושבי העיר נפגעי פעולות האיבה, בעיצוב האדריכלית רחל אסף.

סמוך להר נבנו שני בניינים ייחודיים שהקים האדריכל צבי הקר, בית דובינר ובית הספירלה וכן בית צופי רמת גן.

== קישורים חיצוניים ==

* [http://www.inature.info/wiki/%D7%9C%D7%91_%D7%A8%D7%9E%D7%AA_%D7%92%D7%9F לב רמת גן] - טיול מכיכר רמב"ם אל "הר הבנים", באתר הטיולים "טבע ונופים בישראל".
* [http://www.iaa-conservation.org.il/herit_conf/2012/Maruani_2012.pdf גני הפסגות ברמת גן] מאמר מאת צעירה מרואני

==הערות שוליים==

האנדרטה לזכר נפגעי פעולות האיבה תושבי רמת גן

קטגוריה:ישראל: גבעות
קטגוריה:רמת גן: גאוגרפיה
קטגוריה:רמת גן: גנים ופארקים
קטגוריה:רמת גן: אנדרטאות
קטגוריה:ישראל: אתרי טבע עירוני
קטגוריה:הנצחת חללי הטרור בישראל
ויינהיים

ויינהיים (בגרמנית: Weinheim) היא עיר בצפון מדינת באדן-וירטמברג שבגרמניה, כ-10 ק"מ צפונית להיידלברג ו-15 ק"מ צפונית מזרחית למנהיים. בעיר מתגוררים כ-44,000 תושבים (נכון לסוף 2007).

העיר ויינהיים היא עיר תאומה של העיר רמת גן שבישראל. בין שתי הערים מתקיימים חילופי נוער וסטודנטים בכל שנה והקשר בין הערים הדוק וחם.

== ערים תאומות ==

* 
* 
* 
* 
* 
* 

==קישורים חיצוניים==

* 

קטגוריה:באדן-וירטמברג: ערים
מגדל מצור

מגדל מצור
מגדל מצור הוא סוג של כלי מצור ששימש בתקופות עתיקות. מגדל זה היה עשוי מעץ ונגרר אל מול חומות העיר הנצורה. בדרך כלל המגדלים כללו גלגלים כדי שיהיה קל לניידם. גובהו של המגדל היה רב ואיפשר לתוקף להנחית לוחמים על חומות, לירות על העיר חצים ולצפות על המתרחש בה.

בזמן מצור על עיר הובאו מגדלי מצור כדי לפרוץ אליה. בראשי המגדלים היו גשרים נפתחים עליהם עברו החיילים אל חומות העיר. בתוך המגדל היו חרכי ירי מהם יכולים היו הקשתים המוגנים לירות על האנשים שעל החומות ואל תוך העיר.

לפעמים בתחתית המגדל היו איילי ניגוח בשביל למוטט את החומות. על ראשי המגדלים הוצבו לפעמים בליסטראות, טרבושות או קטפולטות כדי לשפר את הטווח שלהן.

החסרון העיקרי במגדלי המצור היה הקושי להעלותם על הרים או גבעות. בסיפור מצדה הרומאים נדרשו לבנות סוללה כדי שיוכלו להעלות את מגדל המצור על ההר, וכך הצליחו להחריב את החומות. אמנם באזורים הרריים וקשים למעבר לא היו המגדלים שימושיים כל כך, אך מצד שני הרבה ערים גדולות ומבצרים היו מוקפים בנהרות, ובמקומות כאלה המגדל עזר לפרוץ אל העיר.

עובדת היותו של המגדל עשוי עץ הובילה פעמים רבות לניסיונות לשרפו על ידי הנצורים, ולכן לעיתים צופו מגדלי המצור במקומות מסוימים בברזל או בבדים ספוגי מים כדי להגן עליו מהאש.

מגדלי המצור הידועים הראשונים היו בשימוש צבאות האימפריה האשורית החדשה במאה התשיעית לפני הספירה. מאות שנים אחר כך כבר התפשט השימוש במגדלי המצור ברחבי הים התיכון.

עם התפרקות האימפריה הרומית למדינות עצמאיות במערב ולאימפריה הביזנטית המתגוננת במזרח, הגיע השימוש במגדלי מצור לשיאו בתקופת ימי הביניים. מגדלי מצור היו בשימוש כאשר האוארס הטילו מצור באופן כושל על קונסטנטינופול ב-626 כפי שהצ'רוניכון פאסצ'אל מספר:

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלי מצור
קטגוריה:מגדלים לפי סוג
מיקרוסופט פאוורפוינט

מיקרוסופט פאוור פוינט (באנגלית: Microsoft PowerPoint) היא תוכנת מצגות המהווה חלק מחבילת מיקרוסופט אופיס מתוצרת חברת מיקרוסופט. התוכנה מאפשרת יצירה של שקופיות והצגתן בזו אחר זו על מסך מחשב מלא. השקופיות יכולות לכלול טקסט, תמונות, טבלאות, רכיבי מדיה למיניהם (כגון וידאו או צלילים) ואובייקטים אחרים. התוכנה גם מאפשרת אנימציה של רכיבי השקופיות ובמעבר בין השקופיות. התוכנה היא תוכנת המצגות הכי פופולרית כיום בשוק, ומוערך כי מדי יום נעשות באמצעותה כ-30 מיליון מצגות.
הגרסה החדשה ביותר היא מהדורת 2020.
בנוסף לגרסה שפועלת על מחשבים בעלי מערכת ההפעלה של מיקרוסופט, קיימת גם גרסה הפועלת על מחשבי מקינטוש.

== גרסאות ==
מיקרוסופט PowerPoint 4.0 - 2013 אייקונים
הגרסאות השונות למערכת ההפעלה חלונות הם:
*1993 PowerPoint 4.0 (אופיס 4.x)
*1995 PowerPoint 7 for Windows 95 (אופיס '95)
*1997 PowerPoint 97 (אופיס '97)
*1999 PowerPoint 2000 (אופיס 2000)
*2001 PowerPoint 2002 (אופיס XP)
*2003 PowerPoint 2003 (אופיס 2003)
*2006-2007 PowerPoint 2007 (אופיס 2007)
*2010 - PowerPoint 2010 (אופיס 2010)
*2013 - PowerPoint 2013 (אופיס 2013)
*2016 - PowerPoint 2016 (אופיס 2016)

== ראו גם ==
*מצגת שקפים

== קישורים חיצוניים ==

* 

* [https://web.archive.org/web/20051220081508/http://office.microsoft.com/en-us/FX010857971033.aspx אתר הבית הרשמי של Microsoft PowerPoint], באתר מיקרוסופט
* [http://www.haaretz.co.il/captain/spages/1239915.html המפלגה שיוצאת למלחמה בפאואר פוינט], קפטן אינטרנט - הארץ און-ליין, 29 באוגוסט 2011
* 

קטגוריה:מיקרוסופט אופיס
קטגוריה:מצגת
קטגוריה:תוכנות שהושקו ב-1987
לפיד

לפיד ל[[יריקת אש]]
נושאי לפידים בוערים בתהלוכת Lewes Bonfire Night בעיירה לואיס שב[[אנגליה]]
לַפִּיד (או משואה) הוא אמצעי תאורה קדום מוארך שראשו בוער. ניתן לנושאו ביד או לקבעו לקיר בהתקנים ייעודיים.

ניתן להכין לפיד שראשו עצמו בוער, למשל מסיקוס אורן, או לפיד רב פעמי, שבראשו מקום לחומרי בעירה.
לפידים משמשים כיום בעיקר בטקסי אש (בתנועות נוער ובצבא), בתהלוכות "הכנסת ספר תורה", בטקסי זיכרון, ובפתיחת האולימפיאדה, בה נישא הלפיד האולימפי לאורך מרחק רב. לפידים משמשים גם ללהטוטנות עם אש.

הביטוי העברת הלפיד קרוב לביטוי "שימור הגחלת", ומשמעותו העברת אחריות או מסורת, שימור תרבות מסוימת.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:תאורה
מרלבורו

מרלבורו (באנגלית: Marlborough מבוטא "מלבורו") היא עיר במחוז וילטשייר באנגליה, על דרך באת' הישנה מלונדון לבאת'.

הרחוב הראשי בעיר הוא אחד העתיקים באנגליה, ונערך בו שוק מקומי פעמיים בשבוע.

העיר ידועה גם בזכות "מרלבורו קולג'", פנימייה יוקרתית הבנויה על תל שכפי הנראה הוא שריד לביצור הגנה של טירה עתיקה. האגדה טוענת כי התל הוא קברו של הקוסם מרלין, ושמה של העיר מקורו בצירוף "Merlin's Barrow" (תילו של מרלין).

בשנת 1267 חקק הפרלמנט שכינס המלך הנרי השלישי במרלבורו את "הצהרת מרלבורו", החוק האנגלי הוותיק ביותר שעדיין תקף.

על שמה של העיר נקרא תואר דוכס מרלבורו, שניתן לג'ון צ'רצ'יל ב-1702 על ידי המלכה אן, ועבר מאז בירושה.

==קישורים חיצוניים==

* 
* 

קטגוריה:אנגליה: ערים
הונשו

הוֹנְשוּ (ביפנית: ) הוא האי הגדול ביותר באיי יפן, האי השביעי בגודלו בעולם והשני המאוכלס ביותר (אחרי ג'אווה).

הונשו שוכן בין האי הוקאידו הנמצא מעבר למצר צוגרו שבצפונו, והאיים שיקוקו וקיושו הדרומיים לו. אורכו כ-1300 קילומטר ורוחבו נע בין 50 ל-230 קילומטר. שטחו הכולל הוא כ-230,500 קילומטר רבוע (יותר מהאי הבריטי), המהווים כ-60% משטח יפן כולה.

הונשו הוא הררי וגעשי, ורעידות אדמה תכופות פוקדות אותו. הפסגה הגבוהה בו היא הר פוג'י המתנשא לגובה 3,776 מטר. נהרות רבים זורמים בו ובהם נהר שינאנו, הארוך בנהרות יפן.

נכון ל-2005 אוכלוסיית האי מנתה כ-103,000,000 נפש, המרוכזים בעיקר במישור קאנטו וסביב טוקיו ויוקוהמה. ערים חשובות אחרות באי הן קיוטו, אוסקה, קובה, הירושימה, סנדאי ונאגויה. כשלושה רבעים מערי יפן הגדולות והמודרניות שוכנות באי הונשו.

באי ישנם גם אזורים חקלאיים חשובים: ניאיגטה היא אזור גידול אורז נודע, במישורי קאנטו ונובי מגדלים אורז וירקות, ביאמאנאשי ואאומורי מגדלים פירות.

==קישורים חיצוניים==

* 

*
קטגוריה:יפן: איים
קטגוריה:איים בים יפן
שלומית קדם

שלומית קדם (נולדה ב-1946 בתל אביב) היא מתרגמת ספרים מאנגלית לעברית ועורכת ישראלית.

==ביוגרפיה==
נולדה לנחמה גרובשטיין ויצחק הירשברג - מתרגם מהשפה הגרמנית, מבקר ספרות ותיאטרון, ולימים מייסדו ומנהלו של בית הספר לאמנויות רננים. אחיה הוא יהואש הירשברג, פרופסור אמריטוס למוזיקולוגיה מהאוניברסיטה העברית בירושלים.

קדם החלה לתרגם ב-1974, בעיקר עבור הוצאות הספרים רמדור, לדורי ואור-עם. היא תרגמה מגוון תחומים, בהם סיפורת, מדע בדיוני, ספרי עיון, ביוגרפיות ועוד. היא מתמחה בתרגום של ספרים מעולם המוזיקה ותרגמה את ערכי המוזיקה עבור האנציקלופדיה "בריטניקה לנוער". חלק ממסה בנושא תרגום ועריכה שכתבה, בשם "האלכימיה של מילים", הופיע ב"עתון 77", גיליון 372–371, נובמבר-דצמבר 2013. היא עסקה גם בעריכה לשונית.

קדם מנהלת את מערך הבדיקה של התשבצים בהוצאת ענבר.

נוסף על עבודתה כמתרגמת, קדם התנדבה בשי"ל והייתה מזכירת סניף מרצ ברחובות.

== ספרים בתרגומה ==

== קישורים חיצוניים ==

* [https://archive.today/20130821140815/http://rehovot.israelnow.co.il/a3788-רחובות-תעודת-הצטיינות-למתנדבת-שלומית-קדם רחובות: תעודת הצטיינות למתנדבת שלומית קדם], באתר "רחובות Now", 22 במאי 2010

==הערות שוליים==

קטגוריה:בוגרות בית הספר לאמנויות רננים
קטגוריה:ויקיפדיות ישראליות
קטגוריה:ויקיפדים ישראלים
קטגוריה:משפחת הירשברג
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:פעילות מרצ
קטגוריה:צמחוניות ישראליות
קטגוריה:צמחונים ישראלים
קטגוריה:בוגרי בית הספר אחד העם (תל אביב)
קטגוריה:בוגרי בית הספר לאמנויות רננים
קטגוריה:פעילי מרצ
קטגוריה:ישראליות שנולדו ב-1946
קטגוריה:ישראלים שנולדו ב-1946
קטגוריה:רחובות: אישים
אורח חיים (שולחן ערוך)

שולחן ערוך, חלק אורח חיים, [[ונציה, י"ח בכסלו, ה'שכ"ה (בחיי המחבר)]]
אורח חיים (בראשי תיבות או"ח) הוא החלק הראשון בספר ארבעה טורים של רבי יעקב בן אשר ושל החלק המקביל לו בשולחן ערוך. יצא לאור לראשונה בוונציה שכ"ה-שכ"ו.

== תוכן הספר ושמו ==
ה"אורח חיים" עוסק במכלול הדינים של סדר היום ומעגל השנה של היהודי וכולל את הלכות התפילות, ברכות, שבת, עירובין, חגים וצומות.

הכינוי "אורח חיים" משמש במובן הרחב ככינוי להלכות אלו, ובספרות האחרונים משמש הכינוי "אורח חיים" בספרי הלכה ושות"ים, לאותו חלק מהספר המתייחס לנושאי היום יום ומעגל השנה היהודי.

אורח חיים נחשב בעל קדימות בלימוד הלכה, כפי הסברו של רבי ישראל מאיר הכהן מראדין בתחילת ספרו משנה ברורה, מכיוון שרוב ההלכות הנידונות בו נוגעות לחיי היום יום בזמן שאין לאדם אפשרות לעיין בספר ועל כן יש לו ליודען מבעוד מועד.

==תוכן אורח חיים בטור ובשו"ע==

==מפרשים על השולחן ערוך - אורח חיים==

==ראו גם==
* שולחן ערוך
* משנה ברורה

==קישורים חיצוניים==

*
*[http://www.hebrewbooks.org/8693 אורח חיים], באתר HebrewBooks

קטגוריה:ערכים שבהם תבנית בריטניקה אינה מתאימה
קטגוריה:ספרי הלכה
קטגוריה:שולחן ערוך
קטגוריה:יוסף קארו
1729 (מספר)

1729 הוא המספר הטבעי הבא אחרי 1728 ולפני 1730.

המספר מכונה גם מספר הארדי-רמנוג'אן או מספר מונית בשל אנקדוטה מפורסמת של המתמטיקאי ג'.ה. הארדי המתארת ביקור שלו בבית חולים בו אושפז המתמטיקאי סריניוואסה רמנוג'אן. בלשונו של הארדי:

:.

ואכן, 1729 ניתן לתיאור כ- <math>\ 9^3+10^3=1^3+12^3</math>. הצגה כפולה זו של 1729, כסכום של שתי חזקות שלישיות, נמצאה ב-1657 על ידי Frenicle de Bessy, בתשובה לשאלה ששלח לו פייר דה פרמה.

אם יעשה שימוש גם במספרים שליליים, המספר 1729 אינו עוד הפתרון הקטן ביותר: <math>\ 6^3+(-5)^3=4^3+3^3=91</math>.

1729 הוא מספר קרמייקל הקטן ביותר מהצורה <math>(6k + 1)(12k + 1)(18k + 1)</math>, תבנית ידועה של מספרי קרמייקל (כאשר שלושת הגורמים ראשוניים). 1729 הוא גם מספר הרשאד: סכום ספרותיו הוא 19 והוא מתחלק ב-19 ללא שארית.

==בסדרת האנימציה "פיוצ'רמה"==
בסדרת האנימציה "פיוצ'רמה", שאחדים מכותביה הם בעלי תואר במתמטיקה, יש הופעות אחדות של המספר 1729, כרמז לאנקדוטה הקשורה ברמנוג'אן. כך, מספרה של ספינת החלל נימבוס הוא BP-1729, ומספרו הסידורי של אחד מגיבורי הסדרה, הרובוט בנדר, הוא 1729.

==קישורים חיצוניים==

* 

==הערות שוליים==

קטגוריה:מספרים טבעיים
לוגיקה מתמטית

לוגיקה מתמטית הוא תחום במתמטיקה, העוסק במערכות פורמליות ובדרך בה הן מגלמות מושגים אינטואיטיביים, כגון הוכחה או חישוביות. התחום הוא אחד מקבוצה של תחומים המכונים יסודות המתמטיקה משום שהם עוסקים בבסיס הפורמלי של המתמטיקה כולה.
לוגיקה מתמטית עוסקת באותם חלקים של הלוגיקה שניתן ליצור להם מודל מתמטי. בעבר נקרא התחום גם בשמות לוגיקה סימבולית (בשל עיסוקו בטענות המיוצגות בידי סמלים) או מטה-מתמטיקה. השם השני מתייחס כיום רק לתורת ההוכחות, אחד התחומים בלוגיקה מתמטית.

על מנת לנתח טענות, הלוגיקה המתמטית דורשת שאלו יעברו הצרנה: תרגום הטענות בשפה המדוברת (או בשפה המתמטית) לטענות בתחשיב ריגורוזי וחד משמעי. שני התחשיבים הלוגיים הנפוצים הם "תחשיב הפסוקים" הבסיסי, המביע את הקשרים בין ערכי האמת של טענות פשוטות ומורכבות, ו"תחשיב הפרדיקטים" המתקדם, המאפשר לטפל במבנה הפנימי של טענות ובקשר שהן מביעות בין אובייקטים לבין המושגים (פרדיקטים) החלים עליהם.

הוכחת טענות בלוגיקה מתמטית היא תהליך שבו מתחילים מאוסף של הנחות יסוד ומסיקים מהן סדרה של מסקנות עד שמגיעים לטענה המבוקשת. הסקת המסקנות מתבססת על אוסף כללי יסוד שאי אפשר להוכיח את נכונותם. כלל יסוד כזה מכונה אקסיומה. הלוגיקה המתמטית מנתחת את הקשרים בין הטענות המוצרנות לפי האקסיומות וכללי היסק של המערכת. ניתוח זה של הוכחות (טיעונים המורכבים ממספר טענות) הוא לא יותר מאשר טיפול פורמלי במחרוזות וניתן לביצוע במלואו, ללא מעורבות אדם, על ידי מחשב. מכיוון שטענות מורכבות שמוצרנות במלואן הן בלתי קריאות בפועל למרבית בני האדם (כולל מתמטיקאים), ישנן הוכחות שרק מחשבים יכולים לבצע בפועל. ואולם, מאותה סיבה, הוכחת משפטים מתמטיים רבים עדיין נעשית על ידי מתמטיקאים בשפה שהיא שילוב בין השפה היום-יומית לנוסחאות מתמטיות והצרנה לוגית חלקית.

הלוגיקה המתמטית מסתעפת לענפים שונים, שכל אחד מהם מתרכז בהיבט אחר של מושגי היסוד: תורת הקבוצות, תורת המודלים, תורת הרקורסיה ותורת ההוכחות.

== ראו גם ==
* תחשיב הפרדיקטים
* תחשיב פסוקים
* שפה מסדר ראשון
* שפה מסדר שני
* לוגיקה בוליאנית
== קישורים חיצוניים ==

* עזריאל לוי, דניאלה ליבוביץ, שמואל ברגר, [http://books.google.co.il/books/about/לוגיקה_מתימטית_יחידות.html?id=ivKhR32PBTkC&redir_esc=y לוגיקה מתימטית, יחידות 1-5], הוצאת האוניברסיטה הפתוחה.
* סטיבן בילאניוק, [http://euclid.trentu.ca/math/sb/pcml/pcml-16.pdf A Problem Course in Mathematical Logic], אוניברסיטת טרנט, קנדה.
* בועז צבאן, [http://www.cs.biu.ac.il/~tsaban/Pdf/logicintro.pdf מבוא ללוגיקה מתמטית], המחלקה למתמטיקה, אוניברסיטת בר-אילן. הספר מכיל רקע ותרגילים בנושא תחשיב הפסוקים ולוגיקה מסדר ראשון ונכתב במקור על פי מערכי שיעורים של פרופסור חיים יהודה.
* אילון סולן, [https://exact-sciences.tau.ac.il/sites/exactsci.tau.ac.il/files/media_server/mathematics/פרויקט%20כדאי%20לדעת/Introduction%20to%20logic2%206.9.17.pdf מבוא ללוגיקה מתמטית], מיזם "כדאי לדעת" של אוניברסיטת תל אביב. 
* [http://us2.metamath.org:88/mpegif/mmset.html Metamath Proof Explorer]: מאגר של משפטים מתמטיים עם הוכחות מלאות בעזרת לוגיקה מתמטית.
* 

קטגוריה:לוגיקה
*
פיטר דרוקר

פיטר פרדיננד דרוקר (בגרמנית: Peter Ferdinand Drucker; 19 בנובמבר 1909 – 11 בנובמבר 2005) היה הוגה דעות יהודי-אמריקני יליד אוסטריה, אבי תורת הניהול המודרנית.

== קורות חייו ==
דרוקר נולד וגדל בפרברי וינה למשפחה יהודית, למד בגרמניה משפט בינלאומי פרטי ועבד שם כעיתונאי. עם עליית הנאצים לשלטון ברח מהרודנות ההיטלריסטית לארצות הברית.

בתחילת הקריירה האקדמית שלו בארצות הברית, ב-1947, כתב ספר "העתיד של האדם התעשייתי", ובו פיתח את רעיונותיו מספרו הקודם (1939) "האדם הפוסט-כלכלי: שורשי הטוטליטריות". את הספרים לא כתב ככלכלן או כמומחה למנהל עסקים (תחום שעוד לא היה קיים), אלא כפרופסור לפילוסופיה ומחשבה פוליטית באוניברסיטת ורמונט.

בין קוראי "העתיד של האדם התעשייתי" היה גם מנכ"ל ג'נרל מוטורס, אלפרד סלואן, שהתרשם מהספר עד כדי כך, שהזמין את דרוקר ליישם למעשה את רעיונותיו האקדמיים, כיועצו ביצרנית המכוניות, שהייתה אחד התאגידים הגדולים בעולם. דרוקר נענה להצעה ואמר שמה שמשך אותו בהצעת המנכ"ל הייתה האפשרות "למפות את היבשת האפלה והבלתי נודעת של הניהול".[http://knowledge.wharton.upenn.edu/article.cfm?articleid=1326&CFID=2447085&CFTOKEN=30040924] את מסעו זה סיכם בשני ספרים: "מושג הארגון" מ-1950 ו"פרקטיקת הניהול" משנת 1954.

בשנות ה-80 הוזמן על ידי מנכ"ל ג'נרל אלקטריק, ג'ק וולש, לשמש כיועץ בחברה, שהתקדמה למעמד של החברה הגדולה בעולם לפי שווי השוק.

לאורך כל חייו קידם רעיונות מהפכניים כגון הגבלת שכר המנכ"ל לפי 20 מהשכר הנמוך ביותר בחברה שלו. "עובדי הידע", כך אמר, מונעים בעיקר על ידי הרצון לסיפוק ויצירה, ולכן אי אפשר לפקח עליהם ולנהל אותם בשיטות הישנות של פס הייצור. תפקיד המנכ"ל אליבא דדרוקר, הוא לאפשר לעובדיו לעשות עבורו 99% מהעבודה וגם להודות בכך בגלוי.

ב-2002 הוענקה לו מדליית החירות הנשיאותית.

ב-2005 דורג על ידי ה"Financial Times" כ"הגורו המושלם מספר 1" (במקום השני דורג ביל גייטס ובשלישי ג'ק וולש) [https://web.archive.org/web/20121126031605/http://www.ft.com/intl/cms/88762712-576c-11da-b7ea-00000e25118c.pdf].

==ספריו שתורגמו לעברית==
* ניהול הלכה למעשה תרגום: יוסף עוזיאל, הוצאת "יחדיו", תשכ"ו.
* מניהול של אתמול למנהיגות של מחר, תרגום: ברוך קורות, הוצאת מטר, 1992.
* על הניהול כמקצוע תרגום: ברוך קורות, הוצאת מטר, 1998.
* אתגרי הניהול במאה ה-21, תרגום: יעל זיסקינד-קלר, הוצאת מטר, ספריית המרכז הישראלי לניהול, 2000.

==ראו גם==
* עובד ידע

== קישורים חיצוניים ==

* 
* 
* 

קטגוריה:יהודים אוסטרים
קטגוריה:בוגרי אוניברסיטת גתה בפרנקפורט
קטגוריה:חוקרי ניהול
קטגוריה:תאורטיקנים במדע המדינה
קטגוריה:יהודים מקבלי מדליית החירות הנשיאותית
קטגוריה:סגל אוניברסיטת ניו יורק
קטגוריה:פליטי רדיפות הנאצים
קטגוריה:חוקרי מדע המדינה אמריקאים
קטגוריה:חוקרי מדע המדינה יהודים
קטגוריה:אמריקאים שנולדו ב-1909
קטגוריה:אמריקאים שנפטרו ב-2005